# Mònica Calzetta Ruiz

Mònica Calzetta Ruiz (Ginebra, 29 de novembre de 1972) és una jugadora d'escacs balear, que té el títol de Gran Mestre Femenina (WGM) des de l'any 2003. El 2023 es va proclamar Campiona del món en la categoria femenina sènior (+50).
Ha estat una de les millors jugadores estatals des de mitjans dels anys 1990 fins a l'actualitat, i ha guanyat set cops el Campionat d'Espanya femení. Filla de pare italià i mare espanyola, quan tenia sis anys la seva família es va traslladar a Palma, on encara hi resideix. Està casada amb el Mestre Internacional Sergio Estremera Paños.
A la llista d'Elo de la FIDE del desembre de 2023, hi tenia un Elo de 2253 punts, cosa que en feia la jugadora número 324 (en actiu) de l'estat espanyol. El seu màxim Elo va ser de 2386 punts, a la llista de setembre de 2009 (posició 1 al rànquing estatal).
El gener de 2009, amb un Elo de 2371 punts, va aconseguir entrar en el top 100 femení mundial, el rànquing més elevat mai assolit per una jugadora espanyola.

## Resultats destacats en competició

El 1992 va ocupar el quart lloc al Campionat del món d'estudiants jugt a Anvers. El 1995 va participar en el Torneig Interzonal femení de Chişinău, i va guanyar el torneig obert de Chambéry. El 1999, va participar en el Torneig Zonal de Saint-Vincent, en el qual es va classificar per al cicle del Campionat del món d'escacs femení de l'any 2000, a Nova Delhi, on en un torneig per sistema KO va perdre en el matx de primera ronda contra Corina-Isabela Peptan, essent elimimada El 2006, va obtenir el tercer lloc al torneig obert de Chambéry (rere el campió Yuri Solodovnichenko i József Horváth). El 2008, novament a Chambéry, obtingué un excel·lent tercer lloc al 1r Master de Chambéry (rere el campió Mikhaïl Ivanov i Yuri Solodovnichenko), un torneig en què completà la norma definitiva pel títol masculí de Mestre Internacional.
Calzetta ha participat moltes vegades en les finals del Campionat d'Espanya femení individual, i l'ha guanyat en set ocasions (1997, 2000, 2002, 2004, 2005, 2007, 2009) i obtenint dos subcampionats (1996, 1999).
Degut als seus bons resultats esportius, el 2009 el conseller d'Esports i Joventut del Govern de les Illes Balears, Mateu Cañellas, signà un contracte de patrocini entre la Fundació Illesport i Mònica Calzetta, corresponent a la temporada 2009. El 2010 es va proclamar campiona femenina de la Unió Europea, en un torneig celebrat a Arvier (Vall d'Aosta), entre el 4 i el 12 de setembre.
El 2023 es va proclamar Campiona del món en la categoria femenina sènior (+50), a Terrasini, Sicília, poc després que hagués estat polèmic el fet de no anar convocada amb la selecció espanyola femenina que havia de disputar el Campionat d'Europa per equips.

### Participació en competicions per equips

Calzetta ha representat Espanya en les Olimpíades d'escacs celebrades entre 1992 i 2012, (cinc d'elles com a primer tauler) i set cops, entre els anys 1997 i 2011 al Campionat d'Europa d'escacs per equips (3 vegades com a primer tauler)

## Notes i referències

* ↑ «Injustícia cap a la Gran Mestra femenina, la mallorquina Mònica Calzetta». Diari de Balears, 13-09-2023 [Consulta: 15 setembre 2023].
* 1 2 Azuaga Herrera, Manuel «Mónica Calzetta, los secretos de una campeona del mundo». Diario Sur, 25-11-2023 [Consulta: 10 desembre 2023].
* 1 2 «Historial esportiu de Mònica Calzetta Ruiz» (en castellà). mallorcaisolani.com. [Consulta: 25 setembre 2012].
* ↑ «Nota biogràfica de Mònica Calzetta Ruiz» (en anglès). Chessgames.com. [Consulta: 4 abril 2011].
* 1 2 «Mónica Calzetta, campeona del mundo de ajedrez». Grupo Serra.
* 1 2 «Historial del campionat d'Espanya femení» (en castellà). Federació Espanyola d'escacs. Arxivat de l'original el 2015-09-24. [Consulta: 25 setembre 2012].
* 1 2 Marín Bellón, Federico «La campeona de España de ajedrez que reclama que los torneos no sean mixtos: "Me hacen el vacío"». El Mundo, 05-12-2023 [Consulta: 10 desembre 2023].
* ↑ «Fitxa de Mònica Calzetta» (en anglès). lloc web de la FIDE. [Consulta: 18 gener 2023].
* ↑ Posició al rànquing mundial i evolució Elo de Mònica Calzetta Ruiz «benoni.de». Arxivat de l'original el 2013-12-25. [Consulta: 4 abril 2011]. (alemany)
* ↑ «Mónica Calzetta en el top 100 de las mejores jugadoras del mundo de ajedrez » (en castellà). deportebalear.com, 05-01-2009. [Consulta: 11 abril 2011].
* ↑ «Interzonal femení de Chişinău». Chessgames.com. [Consulta: 4 abril 2011].
* ↑ «2000 Partits de la FIDE cop de gràcia». mark-weeks.com. [Consulta: 4 abril 2011].
* ↑ Torneig obert de Chambéry 2006
* ↑ «Chambéry Màsters 2008». Arxivat de l'original el 6 de juliol 2009. [Consulta: 4 abril 2011].
* ↑ 1r Masters de Chambéry, 2008
* ↑ «Ajedrez, Mónica Calzetta, Campeona de España 2009» (en castellà). deportebalear.com, 03-08-2009. [Consulta: 11 abril 2011].
* ↑ «El conseller Cañellas ha signat un conveni de patrocini amb els Grans Mestres Internacionals d'escacs, Monica Calzetta i Paco Vallejo i la waterpolista Blanca Gil». deportebalear.com, 01-12-2009. [Consulta: 11 abril 2011].
* ↑ «Mónica Calzetta es la Campeona de la Unión Europea 2010» (en castellà). deportebalear.com, 30-09-2010. [Consulta: 11 abril 2011].
* ↑ «Mónica Calzetta es la Campeona de la Unión Europea 2010» (en castellà). chessbase.com, 13-09-2010. [Consulta: 11 abril 2011].
* ↑ «WGM Mónica Calzetta Ruiz es la nueva Campeona del Mundo +50». Chess.com, 08-11-2023 [Consulta: 10 desembre 2023].
* ↑ «Fitxa de Mònica Calzetta Ruiz» (en anglès). OlimpBase. [Consulta: 25 setembre 2012].
* ↑ «Fitxa de Mònica Calzetta Ruiz» (en anglès). OlimpBase. [Consulta: 25 setembre 2012].

## Enllaços externs

* Estimació Elo de Mònica Calzetta Ruiz a «chessmetrics.com». [Consulta: 4 abril 2011]. (anglès)